นายกฯ ระบุไทยมีความพร้อมรับมือโรคเมอร์ส วอนอย่าตื่นตระหนก
นายกฯ ระบุไทยมีความพร้อมรับมือโรคเมอร์ส วอนอย่าตื่นตระหนก
19 มิ.ย. 2558

พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ(คสช.) กล่าวถึงกรณีพบผู้ป่วยโรคเมอร์สว่า เมื่อตรวจพบก็ดำเนินการตามมาตรการดูแลอย่างเคร่งครัด ไม่อยากให้ประชาชนตื่นตระหนก ซึ่งปัจจุบันสถานพยาบาลในประเทศไทยทีมีความพร้อมในการดูแลผู้ป่วยติดเชื้อระบาดร้ายแรงจำนวน 69 แห่ง
“เป็นผู้ที่เดินทางเข้ามาใช้บริการด้านสาธารณสุขเป็นประจำอยู่แล้ว…เป็นช่วงกักกันโรคจึงไม่อยากพูดไปก่อน เพราะไม่อยากให้ตื่นตระหนก ถ้าสงสัยก็เข้าไปสถานพยาบาลเหล่านี้ มันไม่ได้ติดกันง่ายๆ” พล.อ.ประยุทธ์ กล่าว
พร้อมกันนี้ นายกฯ ฝากให้คนไทยทุกคนช่วยกันดูแลและเฝ้าระวังสถานการณ์การแพร่ระบาดของเชื้อไวรัสเมอร์ส เพราะตนเองคงไม่สามารถจะระบุได้ว่าจะเกิดการระบาดหรือไม่ ขึ้นอยู่กับความร่วมมือของประชาชนทุกคน
“มั่นใจหรือไม่มั่นใจอยู่ที่ความร่วมมือ อยู่ที่ทุกคนต้องระวังตัวเอง ถ้าสงสัยก็เข้าไปหาหน่วยงานราชการ ผมสั่งเชื้อโรคไม่ได้” พล.อ.ประยุทธ์ กล่าว